Tartu linna elektrijaam
Tartu linna elektrijaam oli aastatel 1910–1926 Tartu linnas tegutsenud soojuselektrijaam võimsusega 150 kW, asukohaga Soola tänaval. See hakkas tööle 11. detsembril 1910. Abonentide arv kasvas pidevalt: algul 51 eravoolutarbijat, aasta pärast 204, 1918. aastal 1160 abonenti, 1924. aastal 3236 eravoolutarbijat. Peale ettevõtete ja eratarbijate vajaduste rahuldamise kasutati elektrit ka Tartu linna tänavate valgustamiseks. 1923. aasta lõpus rajati Ulila elektrijaam, mis oli märksa ökonoomsem, ning alates 1926. aasta oktoobrist hakkas Tartu linna elektrienergiaga varustama elektrijaam Ulilas, Soola tänava elektrijaam aga peatati.